వై. సతీష్ రెడ్డి

యెరువ సతీష్ రెడ్డి, తెలంగాణ రాష్ట్రానికి చెందిన రాజకీయ నాయకుడు. 2022 జూన్ 21న తెలంగాణ రాష్ట్ర పునరుత్పాదక శక్తి అభివృద్ధి సంస్థ (రెడ్కో) చైర్మన్ గా నియమించబడ్డాడు.

 జననం, విద్య 
సతీష్ రెడ్డి 1981, ఆగ‌స్టు 25న తెలంగాణ రాష్ట్రం, ములుగు జిల్లా, ములుగు మండలం, దేవగిరిపట్నంలో జ‌న్మించాడు. బీటెక్ (ఈసీఈ) పూర్తిచేశాడు.

 రాజకీయ జీవితం 
2014లో తెలంగాణ రాష్ట్ర సమితి పార్టీలో విద్యార్థి నాయ‌కుడిగా చేరిన సతీష్, మలిదశ తెలంగాణ ఉద్య‌మంలో కీల‌క‌పాత్ర పోషించాడు. 2012 నుంచి 2019 వ‌ర‌కు టీఆర్ఎస్ పార్టీ రాష్ట్ర యువజన ప్రధాన కార్యదర్శిగా ప‌నిచేశాడు. 2018లో తెలంగాణ ముందస్తు ఎన్నికల సమయంలో జరిగిన టిఆర్ఎస్ పార్టీ ప్ర‌గ‌తి నివేద‌న స‌భ మీడియా క‌మిటీ మెంబ‌ర్‌గా కూడా ప‌నిచేశాడు. 2020 నుంచి టీఆర్ఎస్ పార్టీ రాష్ట్ర సోష‌ల్ మీడియా క‌న్వీన‌ర్‌గా కొన‌సాగుతూ, ముఖ్యమంత్రి కేసీఆర్ రాజకీయ విధానాలను సామాజిక మాధ్యమాల ద్వారా ప్రజలకు చేరువయ్యేలా కృషి చేస్తున్నాడు.

2022 జూన్ 21న తెలంగాణ రాష్ట్ర పునరుత్పాదక శక్తి అభివృద్ధి సంస్థ (రెడ్కో) చైర్మన్ గా సతీష్ రెడ్డిని నియమిస్తూ, తెలంగాణ ప్రభుత్వం తరపున ప్ర‌భుత్వ ప్ర‌ధాన కార్య‌ద‌ర్శి సోమేశ్ కుమార్ జీవో నంబరు 1273 ద్వారా ఉత్తర్వులు జారీచేశాడు. సతీష్ ఈ పదవిలో మూడేళ్ళపాటు కొన‌సాగుతాడు.

2022 జూన్ 24న తెలంగాణ రాష్ట్ర రెడ్‌కో చైర్మ‌న్‌గా స‌తీశ్ రెడ్డి బాధ్య‌త‌లు స్వీక‌రించాడు. ఈ కార్య‌క్రమంలో తెలంగాణ రాష్ట్ర మంత్రులు, ఎమ్మెల్యేలు తదితరులు పాల్గొన్నారు.  2023 ఎన్నికల్లో  కాంగ్రెస్‌ గెలిచి ప్రభుత్వాన్ని ఏర్పాటు చేయగా, ప్రభుత్వం మారడంతో  కార్పొరేషన్‌ చైర్మన్ల నియామకాలను రద్దు చేసింది.

 మూలాలు 

వర్గం:1981 జననాలు
వర్గం:ములుగు జిల్లా వ్యక్తులు
వర్గం:ములుగు జిల్లా రాజకీయ నాయకులు
వర్గం:తెలంగాణ రాజకీయ నాయకులు
వర్గం:తెలంగాణ కార్పొరేషన్ చైర్మన్లు
వర్గం:తెలంగాణ రాష్ట్ర సమితి రాజకీయ నాయకులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న ములుగు జిల్లా వ్యక్తులు
వర్గం:తెలంగాణ ఉద్యమకారులు